《郊行忆徵伯与德卿希大联句 其三》
明代·顾清

石桥归路又斜阳，旧日经行宛未忘。何物山川收间气，向来星斗避寒芒。

青乌未卜前冈吉，白雪空传下里章。一滴九泉今定到，骑龙休问白云乡。

作者简介：顾清（1460-1528）字士廉，江南华亭人，弘治六年（1493）进士，官至南京礼部尚书。诗清新婉丽，天趣盎然。著有《东江家藏集》《松江府志》等。